| Medaljeoversikt |
| --- |
| Konkurrerte for Islands flagg Island |
| Friidrett |
| Friidrett Nordisk mesterskap i friidrett innendørs |
| Gull | 2018 Uppsala | 400 m |
| Gull | 2017 Tammerfors | 400 m |
| Bronse | 2016 Växjö | 400 m |
| Friidrett Lag-EM i friidrett (Second League) |
| Sølv | 2017 Tel Aviv | 400 mH |
| Bronse | 2015 Stara Zagora | 400 mH |
| Friidrett U23-EM i friidrett |
| Bronse | 2017 Bydgoszcz | 400 mH |
| Friidrett Det europeiske småstatsmesterskapet i friidrett |
| Gull | 2016 Malta | 400 m |
| Gull | 2016 Malta | 1000 m stafett |
| Sølv | 2016 Malta | 100 mH |
| Friidrett De europeiske småstatslekene |
| Gull | 2017 Serravalle | 400 mH |
| Gull | 2017 Serravalle | 4x100 m |
| Gull | 2017 Serravalle | 4x400 m |
| Gull | 2015 Reykjavík | 400 mH |
| Sølv | 2015 Reykjavík | 100 m |
| Gull | 2015 Reykjavík | 4x100 m |
| Gull | 2015 Reykjavík | 4x100 m |
| Gull | 2011 Liechtenstein | 400 m |
| Sølv | 2011 Liechtenstein | 100 mH |
| Bronse | 2011 Liechtenstein | 4x100 m |
| Friidrett Nordisk-baltisk U23-mesterskap i friidrett |
| Gull | 2016 Esbo | 400 mH |
| Friidrett Nordisk mesterskap i mangekamp |
| Bronse | 2013 Huddinge | Sjukamp U20 |
| Bronse | 2011 Sipoo | Sjukamp U18 |
| Bronse | 2010 Sipoo | Sjukamp U18 |
| Friidrett Nordisk juniormesterskap i friidrett |
| Sølv | 2013 Esbo | 4x400 m |
| Sølv | 2012 Växjö | 4x400 m |
| Bronse | 2012 Växjö | 4x100 m |

**Arna Stefanía Guðmundsdóttir** (født 1. september 1995) er en islandsk friidrettsutøver som konkurrerer i mangekamp, hekkeløp og sprintløp. Hennes fremste internasjonale meritter er gull på 400 meter under Nordisk mesterskap i friidrett innendørs 2017 og 2018, samt fra Det europeiske småstatsmesterskapet i friidrett 2016, og hun har gull på 400 meter hekk fra De europeiske småstatslekene 2017 og Nordisk-baltisk U23-mesterskap i friidrett 2016.

Idrettskarriere
---------------

### Tidlig karriere

Guðmundsdóttir viste tidlig gode resultater i friidrett. I 2007 vant hun lengdehopp innendørs i det islandske U15-mesterskapet, og utendørs vant hun 60 meter og 800 meter. Året etter ble hun islandsk U14-mester på 60 meter hekk, 60 meter og 800 meter innendørs, og U15-mester på 100 meter, 800 meter og 80 meter hekk utendørs. I det islandske U15-mesterskapet innendørs i 2009 vant hun 60 meter, 800 meter og 60 meter hekk, og hun fikk også gull på 4 x 200 meter stafett. Utendørs ble hun islandsk U15-mester på 100 meter, 800 meter, høydehopp og lengdehopp. Hun fikk sølv på 400 meter i det islandske mesterskapet for senior i 2009, med tiden 59,61, kun slått av Stefanía Valdimarsdóttir.

### 2010

Hun deltok i Reykjavík International Games 2010, og kom der på tredjeplass på 400 meter og fjerdeplass i høydehopp. I det islandske mesterskapet innendørs for aldersklassene 15 til 22 år deltok hun i klassen 15-16 år, og hun vant der 60 meter, 800 meter og tresteg, og fikk sølv på 200 meter og 60 meter hekk. Hun deltok i Islandsk mesterskap i mangekamp innendørs 2010, og vant der femkamp i juniorklassen (*meyja*) med 3200 poeng. I Islandsk mesterskap i friidrett innendørs vant hun 200 meter med tiden 25,55, og hun fikk sølv i høydehopp og tresteg, samt på 400 meter.

I Islandsk mesterskap i mangekamp og stafetter 2010 vant hun sjukamp i juniorklassen, med 4593 poeng. Hun deltok i U18-klassen i Nordisk mesterskap i mangekamp 2010, og kom der på tredjeplass bak Jessica Bloodworth og Frida Thorsås. I Världsungdomsspelen vant hun tresteg og fikk sølv på 800 meter i J15-klassen i 2010. I det islandske mesterskapet utendørs for aldersklassene 15 til 22 år deltok hun i klassen 15-16 år, og vant der 100 meter, 200 meter, 400 meter og tresteg, og hun fikk også gull på 4 x 100 meter stafett.

### 2011

I Reykjavík International Games 2011 vant hun 400 meter og kom på tredjeplass på 60 meter, og hun deltok på Sveit ÍRs stafettlag som vant 4 x 200 meter stafett der. Hun deltok i klassen 16-17 år i det islandske mesterskapet innendørs for aldersklassene 15 til 22 år, og vant der 60 meter, 200 meter, 60 meter hekk og lengdehopp. Hun deltok også i Islandsk mesterskap i friidrett innendørs 2011, og hun vant der 60 meter og 800 meter, og hun fikk sølv i lengdehopp. Hun fikk også gull på 4 x 400 meter sammen med Sveit ÍR.

Utendørs deltok hun i Nordisk juniormesterskap i mangekamp 2011 i Finland i juni, og kom der på tredjeplass i U18-klassen med 5337 poeng. Gudmundsdottir fikk tre medaljer ved De europeiske småstatslekene 2011 i Liechtenstein. Hun vant 400 meter, med tiden 55,73, og fikk sølv på 100 meter hekk, bak Dimitra Arachoviti fra Kypros. I tillegg fikk Island bronse på 4 x 100 meter stafett. I juli deltok hun i Ungdoms-VM i friidrett 2011 i Frankrike, og kom der på 22.-plass i sjukamp med 4653 poeng. Der fikk hun nest beste tid på 800 meter, med ny personlig rekord på 2:14,88, og hun satte også personlig rekord på 100 meter hekk (14,93), kulestøt (9,92), 200 meter (25,14) og i spydkast (40,84).

I European Youth Summer Olympic Festival 2011 deltok hun på 400 meter og i lengdehopp. På 400 meter ble hun slått ut i innledningsheatet, med tiden 55,48, og i lengdehopp fikk hun ingen gyldige hopp. I det islandske mesterskapet innendørs for aldersklassene 15 til 22 år deltok hun i klassen 16-17 år, og vant der 100 meter, 100 meter, 100 meter hekk, lengdehopp og spydkast, og fikk gull på 4 x 100 meter stafett og sølv på 4 x 400 meter stafett. I september deltok hun i Nordisk juniormesterskap i friidrett 2011, der hun kom på fjerdeplass på 400 meter og sjuendeplass på 200 meter, og hun deltok på begge stafettene, der Island kom på femteplass på 4 x 100 meter og fjerdeplass på 4 x 400 meter.

### 2012

Hun deltok i Reykjavík International Games 2012, og kom der på fjerdeplass på 60 meter hekk, sjetteplass i lengdehopp og sjuendeplass i kulestøt. I det islandske mesterskapet innendørs for aldersklassene 15 til 22 år deltok hun i klassen 16-17 år, og hun vant 60 meter og lengdehopp, og kom på andreplass i høydehopp. I kulestøt kom hun på åttendeplass. Hun deltok også i Islandsk mesterskap i friidrett innendørs 2012, der hun fikk sølv på 200 meter, bak Hafdís Sigurðardóttir. I de andre øvelsene hun deltok i kom hun på fjerdeplass på 60 meter hekk, sjuendeplass i høydehopp og femteplass i lengdehopp.

Hun deltok i mangekampstevnet Arona Pruebas Combinadas på Gran Canaria, men fullførte ikke sjukampen der. I juli deltok hun i Islandsk mesterskap i friidrett 2012, der Sveit ÍR vant 4 x 100 meter og 4 x 400 meter stafett med Guðmundsdóttir på laget. Individuelt kom hun på andreplass på 200 meter, og tredjeplass på 100 meter hekk og høydehopp. Hun vant 100 meter og lengdehopp i 16-17-årsklassen i det islandske mesterskapet for aldersklassene 15 til 22 år, og hun fikk sølv på 100 meter hekk og i spydkast. Ved nordisk juniormesterskap i friidrett 2012 kom Island på andreplass på 4 x 400 meter stafett, der Gudmundsdottir løp sammen med Maria R. Gunnlaugsdottir, Stefania Valdimarsdottir og Anita Hinriksdottir. Sverige vant denne stafetten. Island fikk også bronse på 4 x 100 meter stafett, og individuelt kom hun på sjetteplass på 200 meter.

### 2013

Guðmundsdóttir sesongdebuterte i Reykjavík International Games 2013 i januar, og hun kom der på femteplass på 60 meter og i kulestøt. Hun fikk sølv i høydehopp under det islandske mesterskapet i friidrett innendørs, og hun fikk bronse på 60 meter hekk. På 4 x 400 meter fikk ÍR sitt U20-lag gull, med ny islandsk U20- og U23- rekord på 3:49,12. Hun deltok også på 200 meter, der hun kom på femteplass.

I juni deltok hun i Nordisk mesterskap i mangekamp 2013 i Huddinge. Der deltok hun i U20-klassen, og fikk bronse med 5190 poeng, bak Frida Thorsås fra Norge og Elin Tornhed fra Sverige. Hun representerte Island i Europacupen i mangekamp 2013 (Second League) i Ribeira Brava, men fullførte ikke sjukampen der.

Hun deltok ved junior-EM i friidrett 2013 (U20) i Rieti, og satte der personlig rekord i sjukamp med 5383 poeng. Hun endte på 6.-plass av de 16 som fullførte. Ved islandsk mesterskap i friidrett 2013 fikk hun 3 gullmedaljer; på 100 meter hekk individuelt, og på 4 x 100 meter og 4 x 400 meter stafett. I tillegg fikk hun sølv på 200 meter, bak Hafdis Sigurðardóttir, og hun fikk bronse i lengdehopp. I dette mesterskapet satte ÍR islandsk U23-rekord på 4 x 400 meter stafett, med 3:47,52. Hun vant 100 meter, 200 meter, 100 meter hekk og lengdehopp i 18-19-årsklassen under det islandske mesterskapet for aldersklassene 15 til 22 år, og hun fikk sølv i høydehopp og gull på 4 x 400 meter stafett. En uke senere deltok hun i Nordisk juniormesterskap i friidrett 2013 i Esbo i Finland, og kom der på fjerdeplass på 200 meter og 100 meter hekk, og Island fikk sølv på 4 x 400 meter stafett.

### 2014

Guðmundsdóttir vant 60 meter hekk under Reykjavík International Games 2014, med ny personlig rekord på 8,83 sekunder, ett hundredels sekkund foran Sveinbjörg Zophoníasdóttir. I kulestøt kom hun på femteplass, med ny personlig rekord på 10,40 meter, og i lengdehopp kom hun på sjetteplass. Hun fikk gull på 4 x 400 meter stafett sammen med ÍR i Islandsk mesterskap i friidrett innendørs 2014, og hun fikk sølv på 60 meter hekk og bronse på 200 meter og kulestøt. Hun deltok også utenfor konkurranse i juniorklassen i Svensk mesterskap i mangekamp innendørs 2014, og satte islandsk U20-rekord på 60 meter hekk (84 cm) med 8,75 sekunder, men hun fullførte ikke femkampen.

Klubben hennes, Íþróttafélag Reykjavíkur, deltok i gruppe B i Europacupen i friidrett for klubblag 2014, og hun kom der på fjerdeplass på 400 meter. Íþróttafélag Reykjavíkur vant 4 x 400 meter stafett, og de kom på fjerdeplass på 4 x 100 meter. Hun deltok i Nordisk juniormesterskap i mangekamp 2014 i Kópavogur, men fullførte ikke konkurransen.

### 2015

Under Islandsk mesterskap i friidrett innendørs 2015 fikk hun gull på 60 meter hekk og på 4 x 400 meter stafett. Hun fikk bronse på 400 meter, og kom på fjerdeplass på 200 meter.

Hun vant 400 meter hekk ved De europeiske småstatslekene 2015, og fikk også gull på 4 x 100 meter og 4 x 400 meter stafett. På 100 meter hekk kom hun på andreplass, bak Kim Reuland fra Luxembourg, og på 100 meter kom hun på femteplass. I Lag-EM i friidrett 2015 deltok Island i Second League, og Guðmundsdóttir løp inn til tredjeplass på 400 meter hekk, med ny personlig rekord på 58,79 sekunder. Hun kom på sjuendeplass på 100 meter hekk, og Island kom på femteplass på 4 x 100 meter stafett.

I U23-EM i friidrett 2015 i Tallinn deltok hun på 400 meter hekk, men ble slått ut i innledningsheatet med 21. beste tid. Ved islandsk mesterskap i friidrett 2015 vant hun 100 meter hekk, 400 meter hekk og 400 meter. I tillegg gikk hun sølv på 200 meter og bronse i spydkast. Hun deltok også i det islandske mesterskapet for aldersgruppene 15-22 år, og deltok dette året i klassen 20-22 år, og hun vant der 100 meter, 200 meter, 400 meter, 100 meter hekk, spydkast og 4 x 400 meter stafett. I slutten av august deltok hun på 400 meter hekk i Flanders Cup i Belgia, og hun vant denne øvelsen med ny islandsk U23-rekord på 57,60 sekunder.

### 2016

I Reykjavík International Games 2016 vant hun 400 meter, 17 hundredeler foran Þórdís Eva Steinsdóttir. Hun representerte Island/Danmark under Nordisk mesterskap i friidrett innendørs 2016 (Nordenkampen), og fikk der bronse på 400 meter. Hun deltok i klassen 20-22 år under det islandske mesteskapet innendørs for aldersklassene 15-22 år, og hun fikk der gull i alle øvelsene hun deltok i; 60 meter, 200 meter, 400 meter, 60 meter hekk og lengdehopp.

Ved Det europeiske småstatsmesterskapet i friidrett 2016 vant hun 400 meter, og deltok også på Islands lag som vant 1000 meter medleystafett. I tillegg fikk hun sølv på 100 meter hekk, bak Natalia Christofi fra Kypros. Hun deltok også ved EM i friidrett 2016, på 400 meter hekk. Der satte hun ny personlig rekord i innledningsheatet, med 57,14 sekunder, men ble slått ut i semifinalen, der hun hadde 18. beste tid.

I juli vant hun fem øvelser ved islandsk mesterskap i friidrett 2016. Individuelt vant hun 200 meter, 100 meter hekk og 400 meter. Hun fikk også gull på 4 x 100 meter og 4 x 400 meter stafett. På 400 meter satte hun ny islandsk U23-rekord med tiden 53,91 sekunder. Hun vant 400 meter hekk under Nordisk-baltisk U23-mesterskap i friidrett 2016, med ny personlig rekord på 53,91 sekunder, og hun kom på 56,08 sekunder, og hun kom på sjuendeplass på 100 meter hekk. Hun vant spydkast, høydehopp og tresteg i klassen 20-22 år under det islandske mesterskapet for aldersklassene 15-22 år, og hun fikk bronse i kulestøt, og kom på femteplass i diskos.

### 2017

Hun vant 400 meter under Reykjavík International Games 2017, og forsvarte med det seieren fra 2016. I Nordisk mesterskap i friidrett innendørs 2017 vant hun 400 meter, med tiden 54,21 sekunder.

Utendørs debuterte hun ved De europeiske småstatslekene 2017 i San Marino, og hun fikk der tre gullmedaljer. Individuelt vant hun 400 meter hekk, og Island vant 4 x 100 meter og 4 x 400 meter stafett. Vinnertiden deres på 4 x 100 meter stafett (45,31) var både islandsk rekord og mesterskapsrekord. Hun vant 400 meter hekk under Copenhagen Athletics Games, og hun representerte Island under Lag-EM i friidrett 2017 (Second League), der hun kom på andreplass på 400 meter hekk, bak Agata Zupin fra Slovakia. Hun deltok også på 4 x 100 meter stafett, der de kom på sjuendeplass, og på 4 x 400 meter stafett, der de kom på åttendeplass.

I Islandsk mesterskap i friidrett 2017 vant hun 100 meter hekk, og fikk sølv på 100 meter, bak Tiana Ósk Whitworth. Hun deltok også på Sveit FHs stafettlag som fikk sølv på 4 x 100 meter stafett. Hun ble tatt ut til å delta i U23-EM i friidrett 2017 i Bydgoszcz i Polen, der hun fikk bronse på 400 meter hekk. I august deltok hun i 20-22 år under det islandske mesterskapet for aldersklassene 15-22 år, og hun vant der spydkast og kom på andreplass i kulestøt. I tillegg fikk hun gull på 4 x 100 meter stafett sammen med Sveit FH.

### 2018

Guðmundsdóttir vant 400 meter under Reykjavík International Games 2018, og hun vant samme distanse under Nordisk mesterskap i friidrett innendørs 2018 (Nordenkampen). Hun deltok i Islandsk mesterskap i friidrett innendørs 2018, der hun vant 200 meter, 400 meter og 4 x 200 meter hekk, og hun fikk bronse på 60 meter.

Referanser
----------

1. ↑  FRI.is - *MÍ 12-14 2007 inni* Arkivert 4. desember 2013 hos Wayback Machine. besøkt 25. juni 2018
2. ↑  FRI.is - *Meistaramót Íslands 12 -14 ára* Arkivert 31. mars 2016 hos Wayback Machine. besøkt 25. juni 2018
3. ↑  FRI.is - *MÍ 12-14 ára inni 2008* Arkivert 18. september 2017 hos Wayback Machine. besøkt 25. juni 2018.
4. ↑  FRI.is - *Meistaramót Íslands 11-14 ára Laugar - 16.08.08* Arkivert 18. september 2017 hos Wayback Machine. besøkt 25. juni 2018.
5. ↑  FRI.is - *MÍ 11 - 14 ára Reykjavík - 28.02.09* Arkivert 18. september 2017 hos Wayback Machine. besøkt 26. juni 2018.
6. ↑  FRI.is - *Meistaramót Íslands 11-14 ára Höfn í Hornafirði - 15.08.09* Arkivert 18. september 2017 hos Wayback Machine. besøkt 26. juni 2018.
7. ↑  FRI.is - *83. Meistaramót Íslands Aðalhuti Kópavogur - 04.07.09* Arkivert 16. mars 2016 hos Wayback Machine. besøkt 26. juni 2018.
8. ↑  FRI.is - *Meistaramót Íslands í fjölþrautum Reykjavík - 20.02.10* Arkivert 26. juni 2018 hos Wayback Machine. besøkt 26. juni 2018.
9. ↑  Meistaramót Íslands innanhúss Reykjavík - 06.02.10 Arkivert 18. juli 2014 hos Wayback Machine. besøkt 26. juni 2018.
10. ↑  FRI.is - *MÍ fjölþrautum og lengri boðhlaupum Kópavogur - 29.05.10* Arkivert 23. oktober 2013 hos Wayback Machine. besøkt 26. juni 2018.
11. ↑  Norges friidrettsforbund - *Nordisk mesterskap mangekamp (Randers, DEN)*, besøkt 26. juni 2018.
12. ↑  Världsungdomsspelen - *Världsungdomsspelen 2010*, besøkt 26. juni 2018.
13. ↑  FRI.is - *Meistaramót Íslands 15-22 ára Hafnarfjörður - 17.07.10* Arkivert 16. mars 2016 hos Wayback Machine. besøkt 26. juni 2018.
14. 1 2 3 4 5 6  FRI.is - *Arna Stefanía Guðmundsdóttir, FH* Arkivert 26. juni 2018 hos Wayback Machine. besøkt 26.. juni 2018.
15. ↑  IAAF - *7th IAAF World Youth Championships*, besøkt 26. juni 2018.
16. ↑  FRI.is - *MÍ 15-22ára Akureyri - 27.08.11* Arkivert 18. september 2017 hos Wayback Machine. besøkt 26. juni 2018.
17. ↑  - *Meistaramót Íslands 15-22 ára Höfn í Hornafirði - 11.08.12*[*død lenke*], besøkt 27. juni 2018.
18. ↑  Kondis.no - *Jentene vant dobbelt på 1500 m*, besøkt 12. august 2016.
19. ↑  FRI.is - *Norðurlandamót Unglinga Växjö, SE - 19.08.12* Arkivert 20. mars 2016 hos Wayback Machine. besøkt 27. juni 2018.
20. ↑  European Athletics - *Reykjavik International Games*, besøkt 27. juni 2018.
21. ↑  FRI.is - *Meistaramót Íslands Reykjavík - 09.02.13* Arkivert 27. juni 2018 hos Wayback Machine. besøkt 27. juni 2018.
22. ↑  European Athletics - *European Combined Events Team Championships Second League - Ribeira Brava 2013*
23. ↑  European Athletics - *European Athletics U20 Championships - Rieti 2013*, besøkt 12. august 2016.
24. ↑  Det islandske friidrettsforbundet - *87. Meistaramót Íslands* Arkivert 5. mars 2016 hos Wayback Machine. besøkt 12. august 2016.
25. ↑  FRI.is - *87. Meistaramót Íslands Akureyri - 27.07.13 og 28.07.13* Arkivert 5. mars 2016 hos Wayback Machine. besøkt 27. juni 2018.
26. ↑  Norges friidrettsforbund - *Nordic U20 Match & Championships Espoo, Leppävaara 17.8.2013*, besøkt 27. juni 2018.
27. ↑  European Athletics - *Reykjavík International Games*, besøkt 27. juni 2018.
28. ↑  FRI.is - *Meistaramót Íslands Reykjavík - 01.02.14* Arkivert 20. mars 2016 hos Wayback Machine. besøkt 27. juni 2018.
29. ↑  FRI.is - *Sænska Meistarmótið í fjölþrautum Växjö, SE - 09.02.14* Arkivert 27. juni 2018 hos Wayback Machine. besøkt 27. juni 2018.
30. ↑  EUropean Athletics - *ECCC Track & Field Senior - 2014*, besøkt 27. juni 2018.
31. ↑  FRI.is - *Meistaramót Íslands Hafnarfjörður - 07.02.15 og 08.02.15* Arkivert 28. juli 2016 hos Wayback Machine. besøkt 28. juni 2018.
32. ↑  FRI.is - *Games of the Small States of Europe 2015* Arkivert 25. september 2017 hos Wayback Machine. besøkt 28. juni 2018.
33. ↑  European Athletics - *European Athletics Team Championships Second League - Stara Zagora 2015.*, besøkt 28. juni 2018.
34. ↑  Det islandske friidrettsforbundet - *89. Meistaramót Íslands* Arkivert 14. februar 2016 hos Wayback Machine. besøkt 12. august 2016.
35. ↑  FRI.is - *Flanders Cup Antwerpen, BEL - 22.08.15* Arkivert 28. juni 2018 hos Wayback Machine. besøkt 28. juni 2018.
36. ↑  Athletics Malta - *CSSE MARSA MALTA - 11/06/2016*, besøkt 12. august 2016.
37. ↑  Det islandske friidrettsforbundet - *90. Meistaramót Íslands* Arkivert 18. august 2016 hos Wayback Machine. besøkt 12. august 2016.
38. ↑  FRI.is - *90. Meistaramót Íslands* Arkivert 18. august 2016 hos Wayback Machine. besøkt 28. juni 2018.
39. ↑  European Athletics - *European Athletics Team Championships Second League - Tel Aviv 2017.*

Eksterne lenker
---------------

* (en) Arna Stefanía Guðmundsdóttir – World Athletics Rediger på Wikidata
* (en) Profil hos European Athletics
* (en) Profil hos All-Athletics Arkivert 23. august 2016 hos Wayback Machine.